Dehyeɛ

Dehyeɛ,a wɔsan nso frɛ no **hordeolum** no,yɛ mmoawa yareɛ a ɛsi wɔ ani nwoma no mu.Sɛ ɛba no saa a ɛma ani no ho sisi apɔ yɛ kɔkɔɔ.Na ɛtumi yɛ ani no ho anaa sɛ ani no mu.

Deɛ ɛde dehyeɛ ba no yɛ mmoawa a  wɔfrɛ wɔn staphylococcus aureus.Meibomian gland na ɛde dehyeɛ a ɛsi ani no mu ɛba na Zeis na ɛde  dehyeɛ a ɛsi wɔ ani no so ɛba.Chalazion nso yɛ deɛ meibomian asi ho kwan a nkekaeɛ biara nka ho.Wobɛhunu Chalazion wɔ anitɛtɛ no mu,na ɛnyɛ ya nso.

Mpɛn pii no,sɛ nna anaa sɛ nnawɔtwe bi ba a,dehyeɛ ankasa tumi firi hɔ berɛ a ɛnyaa ayaresa biara.Deɛ wɔagye ato mu sɛ ɛbɛtumi aboa ayi dehyeɛ afiri hɔ ne nneɛma a ɛyɛ hye kakra.Ɛtɔ da nso a,antibayɔtese ani ointemɛnte  no wɔgye to mu.Sɛdeɛ wɔgye saa nhyehyɛeɛ no to mu no,sɛ wɔde yɛ dehyeɛ a ɛsi ani no mu a,ɛho adanseɛ no yɛ kakraa bi.Mpɛn dodoɔ a dehyeɛ tumi si no,wɔnhunu,ɛwɔ mu ɛtumi si mfeɛ biara mu.

## Nsɛnkyerɛnne Ne Mpopoeɛ

Dehyeɛ ho nsɛnkyerɛnne a ɛdi kan no yɛ ketewa,nsisiiɛ bi te sɛ akokɔsradeɛ no wɔ apɔ no mu a ɛhyɛ aseɛ te sɛ nsuo bi no na ɛtrɛ wɔ saa beaeɛ hɔ.

Dehyeɛ ho mpopoeɛ binom ne:

* Ani nwoma no soro anaa aseɛ bɛhono

* Ani nwoma no mu bɛhono

* Wobɛte yaw

* Ani no bɛyɛ kɔɔ

* Ani nwoma no bɛyɛ den

* Ani nwoma no mu bɛkyekyɛ

* Ani no bɛyɛ hye

* Ani nwoma no bɛba fam

* Ani nwoma no bɛyɛ hene

* Worenhunu adeɛ yie

* Ani no bɛporo nsuo

* Ani no ho rentɔ no

* Ani no ntumi nhwɛ awia

* Ani no bɛporo nsuo mmorosoɔ

* Wobɔ ani no a wobɛbrɛ

* Biribi ka ani no a worentumi koraa

## Deɛ ɛde Ba
Batiria na ɛde dehyeɛ ba.Staphylococcus aureus mmoawa no si bɛyɛ ɔha mu nkyekyɛmu aduɔkronnum.Yareɛ no si nsuo a ɛba anitɛtɛ no mu kwan.Obiara tumi nya dehyeɛ yareɛ no.Nneɛma a ɛbɛtumi de dehyeɛ aba ne aduane bɔne,sɛ wo nna,fin,sɛ wonni nsuo,ɛne sɛ wobɛtae aposa w’ani.Dehyeɛ bɛtumi akɔ n’anim abɛyɛ blepharitis anaa sɛ immunoglobulin mu haw.

## Nsɔano
Dehyeɛ ho nsɔano pa ara ne ahonidie.Sɛ wobɛhohoro wo nsa yie bɛtumi aboa ate dehyeɛ so,ɛnyɛ ɛno nko,ɛne yareɛ ahodoɔ bi nso.

Sɛ woda sɔre a,ɛwɔ sɛ wode ntoma a ɛyɛ kama bɔ nsuo a ɛnyɛ hye pii mu de popa ani nwoma no so bɛyɛ sima baako anaa mmienu na ne saa no si nsuo a ɛwura ani nwoma no mu, na ɛno boa te mpɛn dodoɔ a dehyeɛ si no so.

Sɛ wopɛ sɛ wosi dehyeɛ ano a,ɛnsɛ sɛ nneɛma a wɔde yɛ ahosiesie ne deɛ wɔde yɛ ani ahosiesie no,nnipa mmienu anaa deɛ ɛboro saa de bɛyɛ wɔn ho bi.Sɛdeɛ nyarewa nyinaa teɛ no,sɛ wobɛhohoro wo nsa kama no hia,na ɛnsɛ sɛ woposa wani anaa sɛ wode wo nsa fin bɛka wani.Sɛ nneɛma a wɔde siesie animu no asɛe a,ɛsɛsɛ wɔto gu na afei ɛnsɛ sɛ nnipa bebree de ntoma baako bɛpopa  wɔanim,na ɛno boa ma yareɛ no rensae.Sɛ wode wo nsa si dehyeɛ so a,ɛma mmoawa no trɛ wɔ nsuo no mu na ɛwɔ sɛ yɛsi ano.

## Ayaresa
Dehyeɛ dodoɔ a ɛsi no,sɛ ɛdi nnawɔtwe mmienu a,ɛno ara ankasa tumi kɔ,a ɛnyɛ obiara na asa.Ayaresa a ɛhia pa ara ne sɛ wode ntoma bɛhyɛ nsuo a  ɛnyɛ hye pii mu na wode apopa ani nwoma no so.Sɛ ɛba no efie ayaresa a,nnipa no bi de nsuo hohoro ani nwoma no so,anaa sɛ adeɛ a ano nyɛ den,samina a ano nnyɛ den anaa shampoo(ɛbi te sɛ mmɔfra shampoo no)popa nsuo a ɛba no.Sɛ worepopa nso a,ɛwɔ sɛ wokata wani na woyɛ no bɔkɔɔ sɛdeɛ ɛbɛyɛ a wonpira.

Wɔn a wɔwɔ dehyeɛ no,ɛsɛ sɛ wɔgyae nneɛma a wɔde siesie wɔanim no(sɛ ebia,eyeliner),nku,ne ahwehwɛniwa a wɔde aka dehyeɛ no bi,ɛfiri sɛ weinom nyinaa tumi ma yareɛ no trɛ.Wɔtu nnipa fo sɛ,ɛnsɛ sɛ wɔn ara ti wɔn ho ma dehyeɛ no ba,sɛdeɛ yareɛ a ano yɛ den bɛtumi asi no.Nnuro a ɛte yaw no so bi te sɛ acetaminophen nso yɛ.

## Nabɔseɛ
Edin dehyeɛ(a wɔdii kan hunuu no afe apem ne ahanson no mu)yɛ din a wɔyi firii *styany* mu(wɔdii kan hunuu no afe apem ahanum),a ɛyɛ *styan* ne ani na wɔaka abɔ mu a n’ahyɛaseɛ no firi tete brɔfo *stigend*,asekyerɛ ne "riser",a ɛfiri adeyɛ asɛm stigan,"to rise" mu.*Styan* a atwa mu no,wɔda so de yɛ adwuma wɔ Ulster Scots,ɛnnɛ yi.

## Hwɛ Nso

* Mpɔmpɔ(Boil)

## Beaeɛ A Menyaa Mmoa Firiiɛ